CELEX: 32011D0448
Language: fi
Date: 2011-07-19 00:00:00
Title: Neuvoston päätös N:o 448/2011/EU, annettu 19 päivänä heinäkuuta 2011 , päätöksen 2004/162/EY muuttamisesta niiden tuotteiden osalta, joihin voidaan soveltaa vapautusta meriverosta tai meriveron alennusta

23.7.2011   
            
            
               FI
            
            
               Euroopan unionin virallinen lehti
            
            
               L 193/1
            
         NEUVOSTON PÄÄTÖS N:o 448/2011/EU,
   annettu 19 päivänä heinäkuuta 2011,
   päätöksen 2004/162/EY muuttamisesta niiden tuotteiden osalta, joihin voidaan soveltaa vapautusta meriverosta tai meriveron alennusta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 349 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin lausunnon (1),
   noudattaa erityistä lainsäätämisjärjestystä,
   sekä katsoo seuraavaa:
   
               (1)
            
            
               Ranskan merentakaisten departementtien meriverojärjestelmästä ja päätöksen 89/688/ETY voimassaoloajan jatkamisesta 10 päivänä helmikuuta 2004 tehdyllä neuvoston päätöksellä 2004/162/EY (2) Ranskan viranomaisille annetaan lupa soveltaa vapautuksia meriverosta tai meriveron alennuksia päätöksen liitteessä lueteltuihin tuotteisiin. Verokannan porrastus saa olla enintään 10, 20 tai 30 prosenttiyksikköä tuotteesta ja merentakaisesta departementista riippuen.
            
         
               (2)
            
            
               Ranskan viranomaiset toimittivat komissiolle 31 päivänä heinäkuuta 2008 päätöksen 2004/162/EY 4 artiklan toisen kohdan mukaisesti kertomuksen kyseisessä päätöksessä tarkoitetun verojärjestelyn soveltamisesta. Viranomaiset täydensivät kertomusta 22 päivänä joulukuuta 2008 ja toimittivat komissiolle 16 päivänä huhtikuuta 2010 lisätietoja, joita komissio oli pyytänyt 15 päivänä huhtikuuta 2009. Ranskan viranomaisten antamaan kertomukseen sisältyi pyyntö porrastetun verotuksen soveltamisalaan kuuluvien tuotteiden luettelon mukauttamisesta Ranskan Guyanan osalta.
            
         
               (3)
            
            
               Komissio on toimittanut neuvostolle päätöksen 2004/162/EY 4 artiklan kolmannessa kohdassa tarkoitetun kertomuksen, joka perustuu Ranskan viranomaisten kertomukseen, ja ehdotuksen kyseisen päätöksen mukauttamiseksi. Mukautukset koskevat joko kaikkia neljää merentakaista departementtia tai ainoastaan Ranskan Guyanaa.
            
         
               (4)
            
            
               On syytä todeta, että tiettyjä tuotteita ei enää tuoteta paikallisesti kyseisessä merentakaisessa departementissa ja että Ranskan viranomaiset eivät enää sovella porrastettua verotusta tiettyihin muihin tuotteisiin, koska paikallisesti tuotettujen tuotteiden hinta vastaa nykyään merentakaisen departementin ulkopuolelta lähtöisin olevien tuotteiden hintaa. Sen vuoksi kyseiset tuotteet olisi poistettava päätöksen 2004/162/EY liitteessä olevista luetteloista. Guadeloupen osalta tällaisia tuotteita ovat margariini (tuote 1517 10 (3) sekä pikkukivi, sora jne. (tuote 2517 10). Martiniquen osalta on kyse jäätymistä estävistä valmisteista sekä valmistetuista huurteen- ja jäänpoistonesteistä (tuote 3820), margariinista (tuote 1517 10) ja tietyistä hapoista (tuote 2811). Réunionin osalta tällaisia tuotteita ovat soijaöljy (tuote 1507 90), tietyt oliiviöljyt (tuote 1510 00 90), tietyt kemikaalituotteet (tuotteet 2828 10 00 ja 2828 90 00) ja tietyt valokuvaustarvikkeet (tuote 3705 10 00).
            
         
               (5)
            
            
               On lisäksi syytä todeta, että tosiasiallisesti sovellettava porrastettu verokanta on joidenkin tuotteiden osalta tuntuvasti alhaisempi kuin sallittu porrastettu enimmäisverokanta. Kyseisiin tuotteisiin sovellettavaa sallittua porrastettua enimmäisverokantaa olisi sen vuoksi alennettava, koska ei ole erityistä syytä olettaa, että nykyistä porrastettua verokantaa voisi olla tarpeen korottaa lähitulevaisuudessa. Guadeloupen osalta tällaisia tuotteita ovat tietyt lihat (tuote 0210), tietyt vihannekset (tuotteet 0702, 0705, 0706 10 00, 0707 00, 0709 60 ja 0709 90), tietyt eläinten ruokintaan käytettävät valmisteet (tuote 2309), tietyt maalit (tuotteet 3208, 3209 ja 3210), tietyt hiontatuotteet (tuote 6805) ja tietyt lasit näköä korjaaviin silmälaseihin (tuote 7015 10 00). Ranskan Guyanan osalta on kyse tietyistä riiseistä (tuote 1006 20). Martiniquen osalta kyse on tietyistä viljoista (tuote 1008 90 90), tietyistä jauhoista (tuote 1102) sekä pikkukivistä, sorasta jne. (tuote 2517 10).
            
         
               (6)
            
            
               On myös syytä todeta, että tietyissä tapauksissa näyttää siltä, ettei paikallisesti valmistettujen tuotteiden kilpailukyky ole heikompi kuin merentakaisten departementtien ulkopuolelta lähtöisin olevien tuotteiden. Kyse on tuotteista, jotka kuuluvat tällä hetkellä päätöksen 2004/162/EY liitteessä olevan A osan soveltamisalaan, joiden tuotantovolyymi kyseisessä merentakaisessa departementissa on merkittävä ja joiden osalta on todettu, että vaikka mainittuihin tuotteisiin on sovellettu alhaista porrastettua verokantaa, vastaavia tuotteita ei ole lainkaan tuotu tarkastelun kohteena olevien kolmen viimeisen vuoden aikana. Kyseiset tuotteet olisi sen vuoksi poistettava päätöksen 2004/162/EY liitteessä olevista luetteloista. Guadeloupen osalta kyse on tietyistä elintarviketuotannossa syntyneistä jätetuotteista (tuote 2302). Réunionin osalta kyse on tietyistä puumassan valmistuksessa syntyvistä jäteliemistä (tuote 3804 00).
            
         
               (7)
            
            
               Nimenomaan Ranskan Guyanaa koskevia muutoksia eli uusien tuotteiden lisäämistä luetteloihin ja tiettyihin tuotteisiin sovellettavan porrastetun verokannan korottamista perustellaan kussakin tapauksessa sillä, että paikallisesti valmistettujen tuotteiden kustannukset ovat korkeammat kuin unionin Euroopan puoleisella alueella valmistettavien vastaavien tuontituotteiden kustannukset.
            
         
               (8)
            
            
               Ranskan Guyanan osalta tältä osin tehtävät muutokset koskevat pääasiassa sellaisten tuotteiden lisäämistä päätöksen 2004/162/EY liitteessä oleviin luetteloihin, joita valmistettiin paikallisesti jo vuonna 2004 ja joiden lisäämistä porrastetun verotuksen soveltamisalaan kuuluvien tuotteiden luetteloon ei ollut pyydetty vuonna 2004.
            
         
               (9)
            
            
               Maatalouden, kalatalouden ja elintarviketeollisuuden aloilla tuotteita, jotka on lisättävä päätöksen 2004/162/EY liitteessä oleviin luetteloihin, ovat tietyt lihat (tuotteet 0201, 0202, 0203, 0204, 0208 ja 0210), tietyt kalalajit (tuotteet 0304 ja 0305), tietyt lihavalmisteet (tuotteet 1601 ja 1602), tietyt sokerituotteet (tuote 1702), tietyt ruokaleivät, kakut tai leivokset (tuote 1905), tietyt säilötyt kasvikset tai hedelmät (tuotteet 2001 ja 2006), hillot (tuote 2007), tietyt kastikkeet (tuote 2103), jäätelö, mehujää ja niiden kaltaiset jäädytetyt valmisteet (tuote 2105), tietyt muualle kuulumattomat elintarvikevalmisteet (tuote 2106) sekä tietyt liköörit ja rommipohjaiset juomat (tuotteet 2208 70 ja 2208 90).
            
         
               (10)
            
            
               Sisustus- ja rakennusalojen osalta kyseisiä tuotteita ovat tietyt muovituotteet (tuotteet 3919 ja 3926), tietyt sementistä, betonista tai tekokivestä valmistetut tavarat (tuote 6810 19) ja tietyt raudasta valmistetut tavarat (tuotteet 7210, 7214 20, 7216, 7217 90 90, 7309, 7310 ja 7314).
            
         
               (11)
            
            
               Metsien hyödyntämisen ja muiden muualle kuulumattomien tuotteiden osalta kyse on puulajeista ja puusepäntuotteista (tuotteista 4403 99 95, 4407 22, 4407 99 96, 4409 29 91, 4409 29 99 ja 4418, ei kuitenkaan alanimikkeistä 4418 10 50, 4418 20 50, 4418 71, 4418 72 ja 4418 79), tietyistä huonekaluista (tuotteista 9403 40 10 ja 9406, ei kuitenkaan alanimikkeestä 9406 00 31), tietyistä painotuotteista (tuotteista 4910 ja 4911) sekä tietyistä vaatteista (tuotteista 6109, 6205 ja 6206).
            
         
               (12)
            
            
               Kun kyse on Ranskan Guyanasta, tiettyjen päätöksen 2004/162/EY liitteessä oleviin luetteloihin jo sisältyvien tuotteiden osalta olisi laajennettava kyseessä olevaa porrastettua enimmäisverokantaa koskemaan sellaisia yhteisen nimikkeistön alanimikkeitä, joihin sitä ei sovelleta tällä hetkellä, tai korotettava kyseistä porrastettua enimmäisverokantaa tai toteutettava nämä molemmat vaihtoehdot.
            
         
               (13)
            
            
               Sen vuoksi kaikki hedelmämehut (tuote 2009), kaikki lisättyä sokeria tai muuta makeutusainetta sisältävät tai maustetut kivennäisvedet (tuote 2202) ja kaikki tavaroiden kuljettamiseen tai pakkaamiseen käytettävät muovitavarat (tuote 3923) olisi lisättävä luetteloon C, johon sisältyviin tuotteisiin voidaan soveltaa 30 prosenttiyksikön porrastettua verokantaa, ja nimikkeeseen 2009 80 kuuluvat hedelmämehut, nimikkeeseen 2202 10 kuuluvat kivennäisvedet ja tavaroiden kuljettamiseen tai pakkaamiseen käytettävät muovitavarat (tuote 3923), joiden sallittu porrastettu verokanta on nykyisin 20 prosenttiyksikköä, olisi poistettava luettelosta B.
            
         
               (14)
            
            
               Sementtien osalta luettelossa B (tuotteet, joihin voidaan soveltaa 20 prosenttiyksikön porrastettua verokantaa) valkosementti (tuote 2523 21 00) olisi korvattava muilla portlandsementeillä (tuote 2523 29). Rautaa tai terästä olevien rakenteiden tai rakenteiden osien osalta sallittua 20 prosenttiyksikön porrastettua verokantaa olisi sovellettava kaikkiin nimikkeeseen 7308 kuuluviin tuotteisiin eikä ainoastaan alanimikkeeseen 7308 90 kuuluviin tuotteisiin, kuten nykyisin. Alumiinitavaroiden osalta 20 prosenttiyksikön porrastettua verokantaa olisi sovellettava kaikkiin nimikkeeseen 7610 kuuluviin tuotteisiin eikä vain alanimikkeeseen 7610 90 kuuluviin tuotteisiin, kuten nykyisin. Tämä tarkoittaisi, että kyseistä porrastettua verokantaa voitaisiin soveltaa myös nimikkeeseen 7610 10 kuuluviin oviin, ikkunoihin, ovenkarmeihin ja kynnyksiin.
            
         
               (15)
            
            
               Ranskan Guyanan osalta olisi lisäksi lisättävä niiden tuotteiden luetteloihin, joihin voidaan soveltaa porrastettua verotusta, kolme tuotetta, joita ei tuoteta vielä paikallisesti, mutta joiden tuotannon aloittamisesta lähitulevaisuudessa on olemassa konkreettisia suunnitelmia. Kyseiset kolme tuotetta ovat maito (tuote 0401), kivennäisvedet (tuote 2201) sekä tietyt kivestä tai muista kivennäisaineista tehdyt tavarat (tuote 6815).
            
         
               (16)
            
            
               Sen vuoksi päätös 2004/162/EY olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2004/162/EY liite tämän päätöksen liitteen mukaisesti.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä helmikuuta 2012.
   3 artikla
   Tämä päätös on osoitettu Ranskan tasavallalle.
   
      Tehty Brysselissä 19 päivänä heinäkuuta 2011.
      
         
            Neuvoston puolesta
         
         
            Puheenjohtaja
         
         M. SAWICKI
      
   
   
      (1)  Lausunto annettu 5. kesäkuuta 2011 (ei vielä julkaistu virallisessa lehdessä).
   
      (2)  EUVL L 52, 21.2.2004, s. 64.
   
      (3)  Yhteisen tullitariffin nimikkeistön luokituksen mukaan.
   
      LIITE
      Muutetaan päätöksen 2004/162/EY liite seuraavasti:
      
                  1)
               
               
                  Muutetaan A osa seuraavasti:
                  
                              a)
                           
                           
                              lisätään 1 kohtaan seuraavat tuotteet: ”0210, 0702, 0705, 0706 10 00, 0707 00, 0709 60, 0709 90, 2309, 6805”, ja poistetaan tuote ”2302”;
                           
                        
                              b)
                           
                           
                              lisätään 2 kohtaan seuraavat tuotteet: ”1006 20, 2201”;
                           
                        
                              c)
                           
                           
                              lisätään 3 kohtaan seuraavat tuotteet: ”1008 90 90, 1102, 2517 10”, ja poistetaan tuote ”2811”:
                           
                        
                              d)
                           
                           
                              poistetaan 4 kohdasta seuraavat tuotteet: ”3705 10 00, 3804 00”.
                           
                        
            
                  2)
               
               
                  Muutetaan B osa seuraavasti:
                  
                              a)
                           
                           
                              lisätään 1 kohtaan seuraavat tuotteet: ”3208, 3209, 3210, 7015 10 00”, ja poistetaan seuraavat tuotteet: ”0210, 0702, 0705, 0706 10 00, 0707 00, 0709 60, 0709 90, 2309, 6805”;
                           
                        
                              b)
                           
                           
                              lisätään 2 kohtaan seuraavat tuotteet: ”0201, 0202, 0203, 0204, 0208, 0210, 0304, 0305, 0401, 1905, 2105, 2523 29, 3919, 3926, 4910, 4911, 6109, 6205, 6206, 6810 19, 6815, 7210, 7214 20, 7216, 7217 90 90, 7308, 7309, 7310, 7314, 7610”, ja poistetaan seuraavat tuotteet: ”1006 20, 2009 80, 2202 10, 2523 21 00, 3923, 7308 90, 7610 90”;
                           
                        
                              c)
                           
                           
                              poistetaan 3 kohdasta seuraavat tuotteet: ”1008 90 90, 1102, 3820 ei kuitenkaan 3820 00 00”;
                           
                        
                              d)
                           
                           
                              poistetaan 4 kohdasta seuraavat tuotteet: ”1507 90, 1510 00 90, 2828 10 00, 2828 90 00”.
                           
                        
            
                  3)
               
               
                  Muutetaan C osa seuraavasti:
                  
                              a)
                           
                           
                              poistetaan 1 kohdasta seuraavat tuotteet: ”1517 10, 2517 10, 3208, 3209, 3210, 7015 10 00”;
                           
                        
                              b)
                           
                           
                              lisätään 2 kohtaan seuraavat tuotteet: ”1601, 1602, 1702, 2001, 2006, 2007, 2009, 2103, 2106, 2202, 2208 70 (1), 2208 90 (1), 3923, 4403 99 95, 4407 22, 4407 99 96, 4409 29 91, 4409 29 99, 4418 ei kuitenkaan 4418 10 50, 4418 20 50, 4418 71, 4418 72 ja 4418 79, 9403 40 10, 9406 ei kuitenkaan 9406 00 31”;
                           
                        
                              c)
                           
                           
                              poistetaan 3 kohdasta seuraavat tuotteet: ”1517 10, 2517 10”.
                           
                        
            
         (1)  Vain nimikkeeseen 2208 40 kuuluvat rommipohjaiset tuotteet.